Finn-Hågen Krogh

Finn-Hågen Krogh (født 6. september 1990 i Alta) er en norsk langrennsløper som representerer Tverrelvdalen IL. Han ble verdensmester på lagsprint sammen med Petter Northug i Ski-VM 2015 i Falun.

 Karriere 
Han deltok i Junior-VM på  ski 2009 i Praz de Lys Sommand. Der kom han på åttendeplass på 10 km, og vant bronse på 4 × 5 km stafett sammen Øyvind Ytterhus, Hans Christer Holund og Tomas Northug.Finnmark Dagblad – VM-bronse til Finn Hågen Krogh

Krogh ble juniorverdensmester på stafett i 2010, sammen med Tomas Northug, Didrik Tønseth og Pål Golberg.Dagbladet.no – Dobbel stafettjubel for Norge i junior-VM I tillegg fikk han bronse på 20 km med skibytteNettavisen – Ny medalje i junior-VM og fjerdeplass på 5 km klassisk.Nordlys.no – Mistet skien – tok VM-bronse

På nasjonalt nivå har han gull på 10 km fristil, og femteplass på 20 km klassisk i Junior-NM i 2010.

Han debuterte i verdenscupen i langrenn 15. januar 2011 og slo gjennom internasjonalt med etappeseier i den avsluttende 15 km jaktstarten i fri teknikk og andreplass totalt i verdenscupfinalen som avsluttet 2011-sesongen i Falun den 20. mars.Dobbelt norsk på svensk jord VG Han vant sin første verdenscupstafett sammen med Eldar Rønning, Lars Berger og Petter Northug da han gikk den 2. etappen 20. november 2011 på Sjusjøen. Krogh vant Skandinavisk Cup 2010/11 sammenlagt, selv om han vant kun én av etappene: 15 km klassisk i Keuru.

I Skandinavisk Cup 2011/12 fikk han én pallplass i et enkeltrenn; han kom på annenplass på 15 km fristil i på Nes i januar. Sammenlagt kom han på ellevteplass i cupen, der John Kristian Dahl vant.

Den 1. januar 2013 gikk han inn til seier på fristil sprint på den tredje etappen av Tour de Ski 2012/13.Krogh slo sammenlagtfavoritten og vant sprinten, VG, 1. januar 2013 I Norgesmesterskapet på ski 2013 på Gåsbu i Hamar ble han nummer to på 15 fri med individuell start, 5,1 sekund bak Martin Johnsrud Sundby.Resultater menn 15 km Individuell    Han deltok i Ski-VM 2013, kun på 15 km, og endte på 31.-plass. I 2012/13-sesongen kopierte han prestasjonen fra verdenscupfinalen to år tidligere med etappeseier i den avsluttende 15 km jaktstarten i fri teknikk og andreplass totalt i verdenscupfinalen i Falun den 24. mars 2013.Offisielle resultater fra FISOffisielle resultater fra FIS Han vant de to første etappene av Skandinavisk Cup 2012/13, og endte på syvendeplass sammenlagt, med 250 poeng. Tomas Northug vant Skandinavisk Cup denne sesongen.

Krogh kom på annenplass på sprinten i Norgesmesterskapet på ski 2014 på Lillehammer i januar 2014. Den 18. januar 2014 tok Norges Skiforbund ut sin langrennstropp på 20 utøvere til Vinter-OL 2014 i Sotsji som også inkluderte Krogh, men han forble en ubrukt reserve.

14. desember 2014 tok han sin første individuelle verdenscupseier på sprinten i Davos. Han kom på annenplass på Nordic Mini Tour på Lillehammer i desember 2014.

I Ski-VM 2015 vant han gull på lagsprinten, sammen med Petter Northug. Han deltok også på 15 km fri teknikk, der han kom på femteplass. Skandinavisk Cup 2014/15 ble avsluttet 25. februar 2015, og Krogh endte på 28.-plass sammenlagt. Hans beste enkeltrenn var tredjeplass på 15 km fristil i Falun den 9. januar.

11. mars 2015, i den klassiske sprinten i Drammen, sikret han seg sprintverdenscupen sammenlagt for sesongen 2014/2015. Han ble også nummer to i selve rennet, som ble vunnet av Eirik Brandsdal.

I Ski-VM 2017 i Lahtis hvilte et tungt press på Kroghs skuldre. Ankeretappen på stafetten som Petter Northug hadde hatt i en lang rekke mesterskap stod plutselig ledig grunnet Northugs formsvikt, og Krogh ble det naturlige valget.Northug gir ankeretappen til Krogh i VM ABC Nyheter Selv om han flere ganger tidligere hadde spurtslått Sergej Ustjugov hadde han stor respekt for det russiske laget, og Martin Johnsrud Sundby som gikk tredje etappe hadde lovet ham et halvt minutt forsprang. Først på slutten av etappen klarte Sundby å få en luke til Aleksej Tsjervotkin, men klarte ikke å gi Krogh mer enn 17 sekunders ledelse på Ustjugov. Gjennom hele etappen prøvde Ustjugov å tette luken, og han var på det nærmeste bare fem sekunder bak, men Krogh holdt unna og sørget for Norges niende strake VM-gull på stafett.Norge vant VM-stafetten Nettavisen

Krogh tok også bronse på 30 km skiathlon bak Ustjugov og Sundby.Bronse-Krogh tror han kunne fulgt Sundby og Ustjugov Aftenposten

Krogh ble tatt ut til vinter-OL 2018 i Pyeongchang. Han fikk bare gå én distanse, 15 km fristil, der han ble nummer 18.

I Norgesmesterskapet på ski 2019 i Meråker tok Krogh gull på sprint fristil.

 Verdenscupen 
 Sammenlagtplasseringer i verdenscupenSesongDistansecupenSprintcupenSammenlagt 2010/11  48.  60.   32. 2011/12  59.  96.   87. 2012/13  31.  11.  10. 2013/14  28.  16.  21. 2014/15  16.  1.4. 2015/16  4. 3.3. 2016/17  17.  4.  10. 2017/18  30.  36.  32.

 Verdenscupseire, individuelt 

Etappeseire i Tour de Ski og andre «tour»-konkurranser ble inntil 2015 ikke regnet som verdenscupseire, men etter at en regel med tilbakevirkende kraft ble innført i desember 2015, teller også disse etappeseirene som verdenscupseire.

Nr.DatoStedDisiplinMerknad 1.    Falun15 km fristil, jaktstartetappeseier i Verdenscupfinalen 2011 2.    Val MüstairSprint fristiletappeseier i Tour de Ski 2012/13 3.    Falun15 km fristil, jaktstartetappeseier i Verdenscupfinalen 2013 4.    Davos  Sprint, fristil 5.    Östersund  Sprint, klassisk 6.    Östersund  15 km fristil, intervallstart 7.    Toblach10 km fristil, intervallstartetappeseier i Tour de Ski 2016 8.    La Clusaz15 km fristil, fellesstart

 Referanser 

 Eksterne lenker 




Kategori:Norske langrennsløpere
Kategori:Norgesmestere i langrenn
Kategori:Verdensmestere i langrenn
Kategori:Juniorverdensmestere i langrenn
Kategori:Deltakere under Ski-VM 2013
Kategori:Deltakere under Ski-VM 2015
Kategori:Personer fra Alta kommune
Kategori:Deltakere under Ski-VM 2017
Kategori:Deltakere for Norge under Vinter-OL 2018
Kategori:Langrennsløpere under Vinter-OL 2018
Kategori:Deltakere under Ski-VM 2019